	Министарство туризма и омладине	
Јавна набавка радова –  Изградња марине Велико Градиште
Број јавне набавке  JН О - 6/2023

ТЕХНИЧКА СПЕЦИФИКАЦИЈА

1. ВРСТА РАДОВА
Извођење радова на изградњи марине у Великом  Градишту по систему “кључ у руке” -  први део 1. фазе изградње.

2. УВОД
Стратегијом развоја водног саобраћаја Републике Србије од 2015. до 2025. године ширење мреже марина препознато је као неопходна мера за развој и оживљавање наутичке привреде у Републици Србији у целини. Просторно планском и урбанистичком документацијом планирана је и локација марине у Великом  Градишту. Израдом  "Студије за потребе утврђивања лучког подручја пристаништа за посебне намене - марине у Великом Градишту" утврђено je лучко подручје на КП бр. 2234/33 К.О. Велико Градиште.

3. ЦИЉ ИЗРАДЕ ТЕХНИЧКЕ ДОКУМЕНТАЦИЈЕ
Циљ израде техничке документације и извођења радова је да се обезбеде законом прописани услови на фазној изградњи марине у Великом  Градишту. 
4. ПРАВНИ ОСНОВ ЗА ИЗРАДУ  ТЕХНИЧКЕ ДОКУМЕНТАЦИЈЕ

Правни основ за израду документације садржан је у чл. 118а Закона о планирању и изградњи којима је прописано да се Пројектом за грађевинску дозволу се врши разрада планиране концепције објекта утврђене идејним решењем на основу кога су издати локацијски услови, а могућа су и његова одступања од тог идејног решења у складу са прописом којим се ближе уређује садржина техничке документације.
Поред Закона о планирању и изградњи („Службени гласник РС“, бр. 72/09, 81/09 – исправка, 64/10 – УС, 24/11, 121/12, 42/13 – УС, 50/13 –  УС, 98/13 – УС, 132/14, 145/14, 83/18, 31/19 и 37/19 и др. Закон, 9/20 и 52/21), правни основ за израду техничке документације чине и:
- Правилник о садржини, начину и поступку израде и начин вршења контроле техничке документације према класи и намени објеката: („Службени гласник РС“, бр. 73/19);
- Закон о пловидби и лукама на унутрашњим пловним путевима, други закони и правилници као и прописи којима се уређује област заштите животне средине.
С обзиром на то, да су Законом о пловидби и лукама на унутрашњим водама („Службени гласник РС“, бр. 73/10…25/21) марине дефинисане као пристаништа за посебне намене на водном путу намењена за прихват, чување и опрему пловила која служе за рекреацију, спорт и разоноду, правни основ за израду техничке документације представља и чл. 203. овог закона којим је прописано да су луке и пристаништа добра у општој употреби, као и да су изградња и одржавање лука од државног значаја и да се врше у складу са Стратегијом развоја водног саобраћаја Републике Србије. Чланом 214. истог закона прописано да су лучко земљиште и лучка инфраструктура у својини Републике Србије. 

5. ПОСТОЈЕЋА ПЛАНСКА И ТЕХНИЧКА ДОКУМЕНТАЦИЈА

Локација која је планирана за фазну изградњу марине на десној обали реке Дунав у Великом  Градишту предвиђена је кроз:
· Просторни план општине Велико Градиште 2030 (“Сл. гласник општине Велико Градиште” бр. 25 од 20.07.2021.) 
· Трећа измена и допуна Плана детаљне регулације туристичког насеља Бели Багрем у општини Велико Градиште (“Сл. гласник општине Велико Градиште” бр. 06/2020, 25/2021 и 8/2022 из априла 2022.год.) 
· Студију за потребе утврђивања лучког подручја пристаништа за посебнe намене - марине у Великом Градишту (новембар 2021.)
· Уредба о утврђивању лучког подручја пристаништа за посебне намене –марине у Великом Градишту "Службени гласник РС", број 6 од 27. јануара 2023.
· [bookmark: _Hlk134522865]Идејно решење за фазну изградњу марине у Великом Градишту (март 2023.)
· [bookmark: _Hlk134219541]Локацијске услове издате од Министарства грађевинарства саобраћаја и инфраструктуре број ROP-MSGI-6929-LOC-1/2023 од 4.5.2023. године.

Након Треће измене Плана детаљне регулације за подручје марине, према пројекту препарцелације дефинисана је јединствена парцела територије лучког подручја марине, КП бр. 2234/33 К.О. Велико Градиште.


5.1.  Подлоге (обезбеђује Извођач)

- Геотехничке подлоге 
Извођач ће у оквиру припремних и истражних радова израдити Пројекат геолошких истраживања са обављеном техничком контролом, у складу са одредбама Закона о рударству и геолошким истраживањима („Службени гласник РС“, брoj 101/15, 95/18 др.закон и 40/21 ) и Правилника о условима критеријумима и садржини пројеката за све врсте геолошких истраживања („Службени гласник РС“, број 45/19 и 72/21)
Основна сврха израде геолошких и лабораторијских истражних радова, уз пратећи геотехнички елаборат, је дефинисање услова фундирања новопројектованих објеката, услова извођења радова (ископа за објекте), при чему треба имати у виду постојеће објекте на локацији као и хидрогеолошке карактеристике тла.


 Радови треба да обухватају следеће: 
· Анализа резултата досадашњих геолошких, инжењерскогеолошких и хидрогеолошких истраживања, 
· Одређивање хидрогеолошких својства и зависности осцилација нивоа подземних вода од минималних до максималних осцилација, 
· Процена стабилности и угрожености постојеће инфраструктуре у непосредном окружењу будућег пристаништа (саобраћајнице, далеководи, подземне инсталације, грађевински и остали објекти и непосредном окружењу), 
· Израду пројекта истражних радова са техничком контролом, 
· Истражна бушења извршити на најмање 4 истражна места у води са геодетским снимком локације истражног места, инжењерскогеолошким картирањем језгара бушотина и узимањем узорака за потребе лабораторијских испитивања, 
· Пенетрационе опите и опите слегања, 
· Мерење нивоа подземне воде, 
· Лабораторијска испитивања физичких и физичко механичких својстава , на узорцима тла узетим из језгара бушотина, 
· Геофизичка рефракциона сеизмичка истраживања, 
· Израда извештаја о изведеним истражним радовима. 

Тачан програм истражних радова дефинисаће Извођач на основу потреба усвојеног техничког решења.

Обавеза Извођач је да уради Елаборат о геотехничким условима изградње као подлогу Идејног пројекта и Пројекта за грађевинску дозволу. 


· Топографске подлоге 
Извођач ће обезбедити расположиве топографске подлоге за предметну локацију (дигитални катастарскотопoграфски план - ДКП, у размери до 1:5000 и др.). За одређивање конфигурације корита залива реке Дунав у зони марине у Великом  Градишту, Извођач ће обавити хидрографско снимање залива на десној  обали реке Дунав, у појасу до 200 метара од обале, укључујући целу акваторију марине (површине цца 2 хектара).  Хидрографско снимање извршити вишеснопним интерферометријским дубиномером (multi-beam уређајем) на бази кога ће се добити прецизан 3D модел корита реке, ради утврђивања тачног стања речног дна у зони марине, уз могућност слободног креирања попречних/подужних профила. 
Поред хидрографског снимања потребно је извршити и снимање сувоземног дела предметне локације (површине цца 0.6 хектара) терестичком или РТК методом снимања. Извођач ће обезбедити информације о постојећој геодетској мрежи (параметри трансформације) на предметној локацији како би се хидрографска  мерења повезала у јединствен државни координатни систем са сувоземним мерењем .


· Климатско-метеоролошке подлоге 
Извођач ће обрадити климатско-метеоролошке подлоге на основу расположивих података РХМЗ-а, студија, пројеката, техничке документације и друге доступне архивске грађе, како би их прилагодио потребама пројекта.


6. ПРЕДМЕТ, ОБИМ И САДРЖИНА РАДОВА

Фазна изградња марине у Великом  Градишту планирана је на КП бр. 2234/33 К.О. Велико Градиште (територија) и делу КП бр. 4579 реке Дунав (акваторија). 
Локација која је предвиђена за фазну изградњу марине налази се у заливу који је формиран након извођења узводне и низводне преграде на рукавцу Дунава, у склопу извођења радова на формирању Сребрног језера. 
	Предвиђено је насипање територије и изградња двостепене косе обалоутврде. На овај начин се штити део насуте територије према води и овај део обале приводи новој намени. Косине обалоутврде изводе се у нагибу 1:1.5, при чему је предвиђено облагање каменим материјалом. 
	На посматраној локацији постоји саобраћајни приступ, те је потребно предвидети изградњу прикључка на јавну саобраћајницу, саобраћајне и манипулативне површине и паркинг унутар комплекса марине. Према Плану детаљне регулације насеља Бели багрем, дуж постојећег насипа предвиђена је јавна саобраћајница, на коју је предвиђен прикључак интерне саобраћајнице марине. 
Територију марине потребно је оградити и пројектовати улазну колску и пешачку капију.
	У склопу марине предвиђени су следећи објекти:
· [bookmark: _Hlk96075616]чуварска служба						     			     
· управа марине  
· клуб марине						
· затворени хангар за пловила							   
· комерцијални садржаји (продавница мешовите робе, сервис и изнајмљивање бицикала, продаја риболовачке опреме, продаја наутичке опреме, банка, пошта, информативни пулт туристичке организације, продаја сувенира....)	
Акваторија има правоугаону форму која је условљена концептуалним решењем распореда понтона. Акваторија је паралелна са фронталним делом територије марине. Управно на обалу постављен је главни понтон, на који се са леве и десне стране надовезују попречни секундарни понтони. 
За извођење радова изградње марине, неопходно је у складу са Законом о планирању и изградњи (“Сл. Гласник РС” бр. 72/09…52/21) поред наведених подлога, израдити потребну техничку документацију, и то:
· Студију оправданости са Идејним пројектом
· Израда Захтева за одређивање обима и садржаја Студије и Студију о процени утицаја на животну средину  (у складу са потребом израде и локацијским условима)
· Пројекат за грађевинску дозволу 
· Пројекат за извођење 1. и 2. фазе радова предвиђених Идејним решењем

6.1. Идејно решење

[bookmark: _Hlk134219646][bookmark: _Hlk134219657]Идејно решење за фазну изградњу марине у Великом Градишту је урађено у складу са постојећом планском документацијом и на основу њега су исходовани Локацијски услови број ROP-MSGI-6929-LOC-1/2023 од 4.5.2023. године.
Предвиђена је фазна изградња марине, што Идејно решење и предвиђа, с тим што се извођење радова која је предмет јавне набавке односи само на први део 1.фазе радова према Идејном решењу.

6.2. Идејни пројекат 

Идејни пројекат је потребно урадити за све фазе изградње предвиђене Идејним решењем за фазну изградњу марине у Великом Градишту и Локацијским условима број ROP-MSGI-6929-LOC-1/2023 од 4.5.2023. године. 
У складу са Правилником о садржини, начину и поступку израде и начину вршења контроле техничке документације према класи и намени објеката ("Службени гласник РС", бр. 73/2019), саставни делови текстуалне и графичке документација Идејног пројекта су:
0.	Главна свеска 
- 	Општа документација (у складу са Правилником);
	- 	Пројектни задатак потписан и оверен од стране инвеститора
	- 	Услови за пројектовање
- 	Подлоге за пројектовање
- 	Општи подаци о пројекту
- 	Локацијски услови
-	Сажети технички опис
-	Извештај о извршеним геотехничким истраживањима
-	Рекапитулација инвестиција
1.1	Хидрограђевински део са следећим садржајем:
-	Технички извештај
-	Ситуационо решење 
-	Ситуаицоно решење акваторије и смештаја пловила
-	Багеровање планиране акваторије 
-	Насипање и нивелација лучке површине
- 	Рампа за поринуће пловила

1.2.	Архитектонски део
Зграде на територији марине:
- 		чуварска служба						     		     
- 		управа марине  
- 		клуб марине						
- 		затворени хангар за пловила						  
- 	комерцијални садржаји (продавница мешовите робе, сервис и изнајмљивање бицикала, продаја риболовачке опреме, продаја наутичке опреме, банка, пошта, информативни пулт туристичке организације, продаја сувенира....)	              

2.1	Конструктивни део
-	Конструкција обалоутврде (конструктивне и обликовне карактеристике објекта);
-           Прорачун шипова
-	Прорачун стабилности објеката;
-	Техничко-технолошки и организациони елементи грађења објекта

2.2.	Пројекат саобраћајница
-	Колска саобраћајница и манипиулативна површина
-	Паркинг
-	Веза на јавни пут

3.	Инсталације водовода и канализације
	- 	спољна мрежа инсталација водовода и канализације
	- 	унутрашњи развод инсталација водовода и канализације
	- 	унутрашњи и спољашњи развод хидрантске мреже у комплексу

4.	Електроенергетски део 
-	Електроенергетски спољни развод у марини
- 	Електроенергетске инсталације у зградама марине
-	Јавно осветљење
- 	Трафо станица
5.	Пројекат телекомуникација 
-	Телефонско рачунарска мрежа
-	Систем детекције и дојаве пожара
-	Систем видео надзора

6. 	Машинске инсталације и опрема
	- 	термотехничке инсталације у зградама 
	- 	Машинске инсталације опреме за намирење горивом
	- 	Машински пројекти понтона

7.	Технологија и организација изградње објекта 
-	Технологија извођења радова
-	Позајмиште материјала
-	Динамика извођења радова

8. 	Саобраћајна сигнализација
	- водна и путна саобраћајна сигнализација

[bookmark: _Hlk96077441]9.  	Спољно уређење
	- Уређење пешачких комуникација
	- Ограде и капије
	- Озелењавање 

10. 	Пројекат припремних радова

Е.	Геотехнички елаборат
Е.	Елаборат заштите од пожара

11. Студија оправданости

Резултати Студије оправданости треба да дефинишу показатеље за коначну оцену финансијске и друштвено-економске оправданости и ефикасности инвестиције, као и програма даљих активности и улагања.
Студију оправданости треба урадити сагласно важећем Правилнику о садржини и обиму претходних радова, претходне студије оправданости и студије оправданости (Службени гласник РС, број 1/12), а према коме Студија оправданости садржи следеће:
1) Податке о наручиоцу и ауторима студије, 
2) Увод, 
3) Циљеве и сврху инвестирања,  
4) Опис објекта, 
5) Анализу развојних могућности инвеститора, 
6) Методолошке основе израде студије, 
7) Техничко-технолошко решење у идејном пројекту, 
8) Тржишне аспекте,  
9) Просторне аспекте,
10) Еколошке аспекте, 
11) Економске трошкове, 
12) Добити - користи, 
13) Финансијску ефикасност са оценом рентабилности и ликвидности, 
14) Друштвено-економску ефикасност, 
15) Анализу осетљивости и ризика инвестирања,
16) Анализу извора финансирања, финансијских обавеза и динамике, 
17) Анализу организационих и кадровских могућности, 
18) Закључак о оправданости инвестиције, 

Елаборат заштите од пожара је потребно урадити на нивоу Идејног пројекта, у коме се на сажет и целовит начин на основу графичких приказа, прорачуна и текстуалних објашњења морају приказати све мере заштите од пожара предвиђене у инвестиционо-техничкој документацији, ради оцене предвиђеног односа одабраног система заштите од пожара, његове функционалности и ефикасности. Елаборат израђује одговорни пројектант са положеним стручним испитом за заштиту од пожара.
Извођач ће приложити графичке прилоге, ситуације, пресеке, детаље у складу са нивоом Идејног пројекта, уз све наведене пројекте.
Студија оправданости и Идејни пројекат подлежу стручној контроли Републичке ревизионе комисије. Трошкове рада Комисије сноси Инвеститор.



6.3. Пројекат за грађевинску дозволу 

Пројекат за грађевинску дозволу је потребно урадити за све фазе изградње предвиђене Идејним пројектом, односно Идејним решењем за фазну изградњу марине у Великом Градишту и Локацијским условима број ROP-MSGI-6929-LOC-1/2023 од 4.5.2023. године. 

Према Правилнику о садржини начину и поступку израде и начин вршења контроле техничке документације према класи и намени објеката ("Службени гласник РС", бр. 73/19) Пројекат за грађевинску дозволу је скуп међусобно усаглашених пројеката којим се дефинишу:
· положај и капацитет објекта на локацији, 
· функционалност са становишта технолошких и других захтева,
· просторно обликовање, 
· избор конструкцијског система, 
· димензионисање главних елемената конструкције, 
· избор грађевинских производа и потребне перформансе у вези са њиховим битним карактеристикама, инсталација и избор опреме, чиме се обезбеђује испуњеност локацијских услова и основних захтева за објекат и др..
Пројектом за грађевинску дозволу врши се даља разрада планиране концепције објекта, у складу са локацијским условима и садржи следеће свеске техничке документације:
0 Главна свеска ПГД која се састоји се из:
0.1	 Насловне стране главне свеске, 
0.2	 Садржине главне свеске,
0.3	 Одлуке о одређивању главног пројектанта,
0.4	 Изјаве главног пројектанта,
0.5	 Садржаја техничке документације,
0.6	 Података о пројектантима,
0.7	 Општих података о објекту,
0.8	 Сажетог техничког описа,
0.9	 Изјаве овлашћених лица и
0.10     Копија добијених сагласности.
1/1	Хидро-грађевински пројекат 
1/2	Пројекат архитектуре зграда на територији марине,

2/1 	Пројекат конструкције обалоутврде,

2/2 	Пројекат саобраћајница,

2/3	Пројекат конструкције објеката у марини,

3	Пројекат хидротехничких инсталација,

4	Пројекат електроенергетских инсталација, 

5	Пројекат телекомуникационих и сигналних инсталација, 

6	Пројекат машинских инсталација и опреме

8	Пројекат саобраћајне сигнализације,

9  	Пројекат спољног уређења

10	Пројекат припремних радова

Е – Елаборат о геотехничким условима изградње
Е – Елаборат заштите од пожара
Е – Елаборат енергетске ефикасности 

Пројекат прикључака на јавну комуналну инфраструктуру је део пројеката одговарајуће области, односно врсте инсталација и то до границе комплекса, односно у комплексу ако је тако предвиђено локацијским условима.
Све пројекте је потребно израдити у складу са Правилником о садржини начину и поступку израде и начин вршења контроле техничке документације према класи и намени објеката је („Сл. гласник РС“, бр. 73 од 11. октобра 2019. године), у коме је предвиђено да сваки пројекат садржи општу, текстуалну, нумеричку и графичку документацију. Графичка документација подразумева ситуационо решење за предметни део техничке документације, попречне и подужне пресеке, као и детаље у складу са нивоом Пројекта за грађевинску дозволу, а за све фазе предвиђене Идејним решењем.
Извођач ће приложити графичке прилоге, ситуације, пресеке, детаље у складу са нивоом ПГД пројекта, уз све наведене пројекте.
Извођач је у обавези да Наручиоцу достави Пројекат за грађевинску дозволу са позитивним извештајем о техничкој контроли.
Извођач ће спровести процедуру исходовања грађевинске дозволе кроз ЦЕОП.

6.4.  Студија о процени утицаја на животну средину 

Студија о процени утицаја на животну средину треба да прикаже утицаје изградње марине, пратећих објеката и постројења, како са аспекта извођења радова, тако и са аспекта експлоатације, као и да дефинише евентуалне мере техничке заштите и препоруке за заштиту животне средине, најпре израдом захтева за одређивање обима и садржаја Студије, а након тога и израдом Студије о процени утицаја на животну средину.

Студија о процени утицаја треба да буде израђена у складу са прописима којима се уређује заштита животне средине и добијеним Обимом и садржајем од надлежног министарства после подношења захтева инвеститора за одређивање обима и садржаја Студије о процени утицаја изградње пристаништа за посебне намене – марине у Великом Градишту на животну средину.
Трошкове рада ревизионе Комисије Министарства сноси Инвеститор.


6.5. Пројекат за извођење 

Пројекат за извођење је потребно урадити за 1. и 2. фазу изградње (на основу које се може марина у смањеном обиму пустити у рад) предвиђене Идејним решењем за фазну изградњу марине у Великом Градишту и Локацијским условима број ROP-MSGI-6929-LOC-1/2023 од 4.5.2023. године. и Грађевинском дозволом. 

Радови 1. и 2. фазе изградње, у складу са Идejним решењем нарочито обухватају:

· Формирање територије и обалоутврде марине са рампом за поринуће пловила, 
· Изградњу саобраћајних и манипулативних површина и површина за паркирање
са припадајућом инфраструктуром, 
· изградња ограде и капије марине,
· изградња зграде управе марине са инсталацијама и приводном
инфраструктуром, 
· изградња зграде портирнице са инсталацијама и приводном инфраструктуром, 
· изградња силазне рампе за приступ понтонима, 
· изградња дела главног приступног понтона и југоисточног
крила секундарног понтона за привез пловила са припадајућом
инфраструктуром, 
· развод унутар комплекса инфаструктурних водова са осветљењем, 
· неопходна пловидбена и саобраћајна сигнализација


За ове радове је потребно урадити Пројекат за извођење, а на основу којих би Извођач извео први део 1. фазе радова  на изградњи марине Велико Градиште.

Пројекат за извођење треба израдити на основу пројекта за грађевинску дозволу и он треба да садржи:
- детаљна техничка и технолошка решења у којима се разрађује део пројекта за грађевинску дозволу који се односи на 1. и 2. фазе изградње као и 
- разраду других делова пројекта (цртежи, прорачуни, анализе..) који су неопходни за извођење радова 1. и 2. фазе изградње.

Општа документација пројекта за извођење 1. и 2. фазе изградње треба да садржи:
· решење о одређивању одговорног пројектанта предметног дела пројекта, 
· изјаву одговорног пројектанта предметног дела пројекта, којом се потврђује усклађеност са локацијским условима, грађевинском дозволом, пројектом за грађевинску дозволу, прописима и правилима струке и начинима за обезбеђење испуњености основних захтева за објекат, прописаних елаборатима и студијама.

Текстуална документација пројекта за извођење 1. и 2. фазе изградње треба да садржи:
· технички опис са додатним подацима у односу на оне који су већ дефинисани пројектом за грађевинску дозволу, а који се односе на: опис изабраног конструкцијског система и дејстава на конструкцију, перформансе грађевинских производа у вези са њиховим битним карактеристикама, инсталације и опрему предвиђене за уградњу и захтеве за уградњу тих производа, инсталација и опреме, опис места и начина њихове уградње, опис изабраног конструкцијског система, опис методологија радова на извођењу конструкције и фундирања и конструкције, опис неопходних испитивања, мерења и осматрања, као и други неопходни подаци везани за извођење радова и одржавање, програм контроле и осигурања квалитета.

Нумеричка документација пројекта за извођење 1.и 2. фазе изградње треба да садржи: 
· допунске прорачуне конструкције и конструкцијских детаља који нису садржани у пројекту за грађевинску дозволу, димензионисање и избор инсталација и опреме са дефинисаним неопходним карактеристикама и потрошњом енергије и др.

Графичка документација пројекта за извођење 1. и 2. фазе изградње треба да садржи цртеже и детаље неопходне за грађење, односно извођење радова 1. и 2. фазе.

Графичка документација у пројекту припремних радова 1. и 2. фазе треба да садржи нарочито цртеже површина и запремина ископа и насипа са приказом мера обезбеђења темељне јаме.

Графичка документација пројекта за извођење израђује се у размери која је одговарајућа за грађење објекта односно извођење радова.

6.6. Извођење радова

Извођач је дужан да изведе први део 1. фазе радова изградње марине у Великом  Градишту на основу Пројекта за грађевинску дозволу, Грађевинске дозволе и Пројекта за извођење 1. и 2. фазе у складу са Законима и правилницима, уз ангажовање потребне механизације и људства у количини која је потребна да се радови првог дела 1. фазе радова изградње изведу у захтеваном року.

Радови првог дела 1. фазе радова изградње марине нарочито обухватају:

· Формирање територије и обалоутврде марине са рампом за поринуће пловила, 
· Изградњу саобраћајних и манипулативних површина и површина за паркирање
са припадајућом инфраструктуром, 
· изградња ограде и капије марине,
· изградња зграде управе марине са инсталацијама и приводном
инфраструктуром, 
· изградња зграде чуварске службе са инсталацијама и приводном   нфраструктуром, 
· развод унутар комплекса инфаструктурних водова са осветљењем, 
· неопходна пловидбена и саобраћајна сигнализација


Обавеза Извођача је учешће у раду Комисије за технички преглед достављањем потребне документције. Трошкове рада Комисије за технички преглед сноси Инвеститор.


7. РОК  ЗА РЕАЛИЗАЦИЈУ УГОВОРА

[bookmark: _Hlk134521622][bookmark: _Hlk134521718][bookmark: _GoBack]Рок за реализацију уговора је 14 месеци од дана закључења уговора. У рок не улази време потребно за исходовање услова, сагласности, дозвола надлежних институција, као и време на које Извођач није могао да утиче, а битни су за реализацију уговора.
         



